నోముల అప్పారావు

thumbశ్రీ పండిత నోముల అప్పారావు గారి  స్వస్థలం కాకినాడ.గొప్ప విద్వాంసుడు,ఆధ్యాత్మికవేత్త.
తెలుగునాట భగవద్గీతనూ,తులసీదాస కృత రామాయణాన్ని ప్రచారం చేసిన ఇరవయ్యో శతాబ్ది తెనుగు ప్రముఖులలో ఈయన ఒకరు.1940 ప్రాంతంలో రెండేళ్లు నెల్లూరులో ఉండి టౌన్ హాల్లో ఆధ్యాత్మిక ఉపన్యాసాలు చేసారు.అప్పారావు గారి ఉపన్యాసాల స్ఫూర్తితోనే తాను ఆధ్యాత్మికా మార్గం ఎంచుకొన్నట్లు నెల్లూరు ఆధ్యాత్మికవేత్త సూరం సుందరరామ యోగి చెప్పుకొన్నారు. 

గ్రంథరూపంలో కాక పురాణ కాలక్షేపం ద్వారా తులసీ రామాయణాన్ని తెలుగు శ్రోతలకు పరిచయం చేసినవారిలో నోముల అప్పారావుగారి కృషి అభినందించదగినది. కాకినాడ ఆధ్యాత్మిక గ్రంథ మాల తరఫున వీరి రచనలను ప్రచురించేందుకు కొంత కృషి జరిగింది.https://archive.org/details/in.ernet.dli.2015.386308/page/193/mode/2up 

జననము

శ్రీ పండితుల వారు 1903 వ సం. నవంబరు 11 వ తేదిన జన్మించిరి.తెలుగు పంచాంగము ప్రకారము ఆ ప్రొద్దు శోభకృతు సంవత్సర కార్తీక బహుళ సప్తమి బుధవారం.ఈ మహాత్ముడు అలనాటి విశాఖ పట్టణము జిల్లా రాజాము(నేటి విజయనగరం జిల్లా)లో తమ మాతామహుని గృహమున జన్మించిరి.ముగ్గురు సోదరులలో వీరు మధ్యములు.వీరి తండ్రిగారగు సోమన్నగారు నేటి విజయనగరం జిల్లాలోని పార్వతీపురంలో వ్యాపారము చేసేవారు.https://archive.org/details/in.ernet.dli.2015.491736/page/n15/mode/2up

బిరుదులు
ఈయనకు "కథనకళాప్రపూర్ణ" అనే బిరుదు ఉన్నది.ఇది గాక,

వేంకటగిరిలో అభినవతులసి యను బిరుదమును అభినవసూత యను బిరుదమును,

కాశీలో అఖిలభారత సంస్కృత సాహిత్య పరిషత్సభ వారు సాహిత్య శిరోమణి యను బిరుదమును

అయోధ్యలో “విద్యాభూషణ' యను బిరుదమును

కాకినాడ లో పౌరాణిక రత్నఅభినవ వాల్మీకి అను బిరుదమును

అనకాపల్లిలో "పండిత" అను బిరుదమును ఈయనను అలంకరించినవి.

రచనాశైలి

వీరి రచనాశైలికొక మచ్చు.

ఓమ్‌ ప్రపన్నపారిజాతాయ తోత్రవేత్రైక పాణయే |

జ్ఞానసముద్రాయ కృష్ణాయ గీతామృత దుహే నమః ||

ఓమ్‌ సారథ్యమర్జునస్యాదౌ కుర్వన్గీతామృతం దదౌ । 

లోకత్రయోపకారాయ తస్మై కృష్ణాత్మనే నమః ||

ఓమ్‌ శుద్ధాం సనాతనీమమ్బాం శోక మోహవినాశినీమ్‌ । 

కృష్ణస్వరూపిణీం గీతామిష్టదేవీం భజామ్యహమ్‌ ||

ఓమ్‌ జాతా సి త్వం మురహరిముఖాజ్జాహ్నవీ తస్య పాదాత్‌ 

సర్వానభ్యుద్ధరతి భవతీ సా తు మగ్నాన్‌ విధత్తే । 

ప్రత్యగ్బ్రహ్మామృతరసనిధిం ప్రాప్య విశ్రామ్యసి త్వం 

మాతర్గీతే జడనిధిమియం మాతి న త్వత్ప్రభావః ||

https://archive.org/details/sukabramhasramam/VedantaBheri-Dec-2023/page/4/mode/2up
రచనలు
అప్పారావు తెలుగు, సంస్కృతంలో అనేక పుస్తకాలూ వ్రాసారు. అచ్చయిన పుస్తకాలు: 

 శ్రీరామస్తవము
 దీనవాణి
 శ్రీమత్ సద్రూపవైభవము
 శ్రీ శివ మాతృకా స్తవః 
 శ్రీమత్ సదారాధనమ్ 
 లీలాలోకము
 జీవిత నివేదసము
 సదానందము
 మానవుడా దానవుడా?
వీరి ఆధ్యాత్మిక వ్యాసాలు అనేకం  కర్నూలు నుంచి వెలువడిన గీతావాణి పత్రికలో వెలువడ్డాయి.గీతావాణి పత్రిక

https://archive.org/details/in.ernet.dli.2015.491735/page/n15/mode/2up

https://archive.org/details/sukabramhasramam/VedantaBheri-Dec-2023/page/4/mode/2up
https://archive.org/details/ANDHRAPATRIKA27081939/page/n5/mode/2up

మూలాలు